**ALYTAUS R. DAUGŲ VLADO MIRONO GIMNAZIJA
(Kodas 190244044)**

PATVIRTINTA

Alytaus r. Daugų Vlado Mirono

gimnazijos direktoriaus

Almanto Jakimavičiaus

 2017 m. kovo 31 d. įsakymu Nr. V1-44

**VAIRUOTOJO PAREIGYBĖS APRAŠYMAS**

**I. BENDROJI DALIS**

 1. Alytaus r. Daugų Vlado Mirono gimnazijos vairuotojas yra priskiriamas kvalifikuotų darbuotojų grupei.

 2. Pareigybės lygis: vairuotojas priskiriamas C lygio pareigybei.

 3. Pareigybės paskirtis: vairuoti mokyklinį autobusą, mokėti nustatyti automobilio mechanizmų ir mazgų gedimus, pagal galimybes ir kompetenciją pašalinti priežastis.

 4. Pavaldumas: vairuotojas pavaldus gimnazijos direktoriui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Vairuotojas - turi žinoti, mokėti ir išmanyti:

 5.1 privalo turėti atitinkamos kategorijos vairuotojo pažymėjimą, suteikiantį teisę vairuoti kelių transporto priemones;

 5.2 turėti ne trumpesnę kaip metų šių transporto priemonių vairavimo patirtį, nepriklausomai nuo to, kokios kategorijos transporto priemones turi vairuoti;

 5.3. žinoti ir mokėti kelių eismo taisykles;

 5.4. turi žinoti savo automobilio konstrukcijos ypatybes, mokėti nustatyti jo mechanizmų ir mazgų gedimus, pagal galimybes ir kompetenciją pašalinti priežastis, galinčias sukelti avariją;

 5.5. nuolat prižiūrėti autobuso techninę būklę ir jo komplektiškumą;

 5.6. mokėti vesti kuro apskaitą ir pildyti kelionės lapus;

 5.7. žinoti pirmos medicininės pagalbos suteikimo būdus ir priemones;

 5.8. darbo sutartimi;

 5.9. šiuo pareigybės aprašymu;

 5.10. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

**III. ŠIAS PAREIGAS EINANČIO DARBUOTOJO FUNKCIJOS**

6. Vairuotojas atlieka šias funkcijas:

6.1. turėti reikiamus dokumentus (vairuotojo pažymėjimą, transporto priemonės registracijos liudijimą ir jos valstybinės techninės apžiūros taloną, įstatymų nustatytą draudimo dokumentą, kelionės lapą, maršruto tvarkaraštį ir kt.) ir prireikus pateikti juos kelių eismą kontroliuojantiems pareigūnams;

6.2. laiku ir saugiai nuvežti mokinius į paskirties vietą (į mokyklą, iš mokyklos), stebėti, kad mokiniai saugiai galėtų įlipti ir išlipti iš autobuso nustatytose sustojimo vietose (stotelėse) pagal mokinių gyvenamąją vietą;

6.3. periodiškai atlikti autobuso techninį aptarnavimą, nustatytu periodiškumu jį paruošti ir pristatyti techninei apžiūrai;

6.4. suprantamai ir laiku (kasdien) pildyti kelionės dokumentus, tausoti patikėtą turtą, efektyviai naudoti eksploatacijai skirtas lėšas;

6.5. reikalauti iš mokinių laikytis mokinio elgesio taisyklių, užkirsti kelią drausmės pažeidimams;

6.6. laukti mokinių autobuso nustatytose sustojimo vietose (stotelėse);

6.7. stebėti juos įlipant (išlipant) į autobusą ir tik jam sustojus,- tvarkingai, teikiant pirmenybę jaunesnio amžiaus mergaitėms ir berniukams bei invalidams. O jaunesnius vaikus nei 10 metų palydėti į kitą kelio pusę;

6.8. priminti jiems, kad į kitą kelio (gatvės) pusę eitų tik nuvažiavus autobusui ir tik pėsčiųjų perėjose, o jei jos nėra, - stačiu kampu, įsitikinus, kad arti nėra važiuojančių transporto priemonių;

6.9. mokinius vežti su nuolat įjungtomis artimosiomis žibintų šviesomis; šias žibintų šviesas bei avarinę šviesos signalizaciją įjungti ir sustojus, kai mokiniai įlaipinami (išlaipinami);

6.10. įvykus nelaimei ir jei yra sužeistų, nedelsiant kviesti policiją ir greitąją pagalbą, jei įmanoma, suteikti pagalbą pačiam arba pasitelkti kitus, be to, sugedus autobusui nurodyti jiems, kaip racionaliausiu būdu pasiekti mokyklą arba namus, ir pranešti administracijai apie įvykį.

 **I V. ATSAKOMYBĖ**

 7. Vairuotojas atsako:

 7.1. už vairavimą transporto priemonės neturint tam teisės;

 7.2. už išvykimą į kelionę techniškai netvarkingu, nešvariu autobusu, be dokumentų;

 7.3. už vairavimą neblaiviam, apsvaigusiam nuo narkotikų;

 7.4. už pašalinių žmonių vežimą(ne mokiniu ir jų globotinius) arba vežimą per daug mokinių, negu įrengta sėdimų vietų;

 7.5. už vartojimą necenzūrinių žodžių bei rūkymą mokinių akivaizdoje;

 7.6. už važiavimą didesniu greičiu nei reglamentuoja kelių eismo taisyklės arba riboja kelio ženklai;

 7.7. už mokinių palikimą be priežiūros sugedus autobusui

 7.8. už žalą, padarytą gimnazijai, dėl savo kaltės ar neatsargumo;

 7.9 teisingą darbo laiko naudojimą;

 7.10. darbo drausmės pažeidimus;

 7.11. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.

8. Vairuotojas privalo laikytis gimnazijos vidaus tvarkos taisyklių Nr. 1 nurodytų reikalavimų: priėmimo tvarkos, darbo santykių ir elgesio normų, gimnazijos turto naudojimo ir apsaugos reikalavimų, nurodyto darbo ir poilsio laiko.

9. Užtikrinant mokinių saugumą, bendradarbiauti su klasės auklėtojais, mokytojais, švietimo pagalbos specialistais, gimnazijos administracija. Pastebėjus nelaimingą atsitikimą, įtarus mokinį vartojus alkoholį imtis veiksmų, kurie numatyti visuomenės sveikatos priežiūros organizavimo gimnazijoje nustatytose tvarkose.

 10. Pastebėjęs patyčias, smurtą arba kitą netinkamą mokinių elgesį, vairuotojas privalo nedelsiant jį stabdyti ir apie įvykį pranešti klasės auklėtojui, budinčiam vadovui arba administracijai. Pranešimas turi būti užregistruotas laikantis nustatytos smurto ir patyčių atvejų registravimo tvarkos.

 11. Vairuotojas privalo pranešti klasės auklėtojui, administracijai apie jam žinomus patyčių arba smurto atvejus, dalyvauti veiklose, kurios numatytos vykdomose gimnazijoje patyčių prevencijos programose.

12. Vairuotojas už savo pareigų netinkamą vykdymą atsako darbo vidaus tvarkos

taisyklių ir Lietuvos Respublikos įstatymų nustatyta tvarka.

13 .Vairuotojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

Susipažinau ir sutinku: